als_Latn dik_Latn sag_Latn
Shumë kompani teknologjike po i bashkohen grupit të Windows Phone këto kohët e fundit, edhe pse zhvilluesi i kësaj platforme OS tani po përqendrohet më shumë në harduer nëpërmjet blerjes së kompanisë Nokia. Sot një tjetër kompani ka prezantuar pajisjen e saj të parë me platformën Windows Phone.
Bëhet fjalë për kompaninë Hisense, që njihet më shumë në Kinë se në çdo vend tjetër, dhe pajisja e saj quhet Mira 6. Kjo pajisje do të ketë sistemin operativ Windows Phone 8.1 dhe do të mbështesë lidhjen 4G LTE.
Telefoni Hisense Mira 6 ka një ekran me prekje HD 5 inç, një kamera të pasme 8 megapikselë, një kamera ballore 5 megapikselë, dhe fuqizohet nga procesori Qualcomm Snapdragon 200 me katër bërthama Cortex-A7 me qark 1.2GHz dhe kartën grafike Adreno 302 GPU.
Ky telefon ka gjithashtu 1GB RAM dhe 8GB hapësirë të brendshme që mund të zgjerohet nëpërmjet kartës microSD. Ai vjen me altoparlantin Dolby dhe është vetëm 7.18 mm i hollë.
Çmimi nuk është bërë i ditur akoma, por me këto karakteristika mendojmë se do të ketë një çmim të arsyeshëm. Nuk është e qartë gjithashtu akoma se në cilat tregje do të jetë i disponueshëm ky telefon, përveç se në Kinë.
(Herë të lexuara: 180)
als_Latn als_Latn als_Latn als_Latn als_Latn als_Latn